Ahojte baby! Veríme, že máte za sebou super týždeň a že si užívate nedeľu ako sa patrí! Nakoľko témy o zdravej výžive majú na našom blogu medzi Vami veľký úspech, rozhodli sme sa s Vami o jednu z nich podeliť aj tento týždeň. Počuli ste už o slove superpotravina? Je to označenie pre skupinu potravín, ktoré majú pozitívny vplyv na naše zdravie. Myslíte si, že to je len marketingový ťah? Ste na omyle!
Odkedy sme sa začali zdravšie stravovať, badáme na sebe veľké zmeny! Jednak sa nám zlepšila pleť a vlasy, a celkovo sa cítime lepšie a plné energie. A ak sa nám teraz stane, že si dáme nejaké nezdravé jedlo, okamžite sa cítime unavené. Tak prečo to neskúsiť?
V tomto článku sme sa rozhodli Vám predstaviť 5 produktov, o ktorých si myslíme, že skutočne zlepšia váš život. Pokúste sa časom pridať tieto super potraviny do vášho jedálnička a vaše telo a pokožka Vám poďakujú!
1. TURMERIC (KURKUMA)
Už sme ju veľakrát spomínali, ale nedáme jednoducho naňu dopustiť. Posledné štúdie poukazujú na to, že kurkuma by mala byť vo vašom jedálničku na dennej báze.
Benefity:
– pomáha proti bolesti kĺbov, artritíde
– pomáha pri boji proti Alzheimerovej chorobe
-má protizápalové účinky
KURKUMOVO-MRKVOVÉ SMOOTHIE
-3 mrkvy
-šťava z polovice citróna
-1 čajová lyžička kurkumy
-pól pohára ľadu
-1 pomaranč
-1 lyžica slnečnicových semiačok
-1 pohár vody
Toto smoothie vás poriadne zobudí a budete sa po ňom cítiť fantasticky!
Nutrične hodnoty: 100kalorií, 3g tuku, 11g cukru, 5g vlákniny.
2. MACA
Pochádza z Peru. Inkovia ju používali keď išli do boja , takže má vééľmi dlhú históriu.
Benefity:
– zvýši energiu
– zvýši sexuálny apetít
– hormóny dá do rovnováhy
Ak sa teda chcete nabudiť bez kofeínu, odporúčame 1 čajovú lyžičku na začiatok .
ZELENÉ SMOOTHIE SO ŠKORICOU A MACA
– 1 pohár špenátu alebo kŕmnej kapusty ( kale)
– 1 banán
– 2 čajové lyžičky maca
– 1 pohár vody
– 1/2 avokáda
– 1 a 1/2 lyžičky kakaového prášku
– 1 lyžička škorice
– 1/2 pohára ľadu
Nutričné hodnoty: 164 kalórií, 7,7g cukru, 6g vlákniny, 2g proteínu.
3. ĽANOVÉ SEMIAČKA
Tieto semiačka tu máme niekoľko rokov, nie sú exotické, ale za to patria do prvej pätky !
Benefity:
– znižujú cholesterol a krvný tlak
– obrovské množstvo antioxidantov nazývaných lignans
– obsahujú vlákninu ( ideálne pri chudnutí )
RECEPTY:
Jednoducho ich dajte do vločiek, jogurtu, ovsenej kaši, smoothies.
Ivka si ich v Amerike rozdrví v mixéri a používa namiesto vločiek 🙂
4. LUCUMA
Ak máte radi sladké, tak lucuma je superfood, ktoré potrebujete zaradiť do svojho jedálnička. Jej chuť pripomína karamel, ale stále má nízky glykemický index.
Obsahuje:
– železo
– beta-karotén
– zinok
Benefity:
– zrýchľuje hojenie rán
– regeneruje kožu,
-protizápalové účinky
RECEPTY:
Pridajte si ju do smoothie alebo ideálna na využitie ako prírodné sladidlo do koláčikov 🙂
LUCUMA ZMRZLINA
-polovica pohára lucuma prášku
-1 pohár kešu orieškov
-1 lyžica vanilkového prášku
-štvrť pohára agáve sirupu
-1 pohár vody
-štipka soli
Všetky ingrediencie dáme do mixéru a mixujeme až dovtedy pokiaľ nám nevznikne ucelená hmota. Preložíme do nádoby a šup do mrazáku na noc.
5. KONOPNÉ SEMIENKA
Sú známe ako perfektný zdroj proteínov.Majú orieškovú chuť.
Obsahujú:
– 20 amino kyselín
– omega 3- mastné kyseliny
– omega 6- mastné kyseliny
– vláknina
– železo
– magnézium
Ak hľadáte niečo na doplnenie proteínov, zdravého tuku, vlákniny, jednoducho pridajte lyžicu konopných semiačok do polievky, šalátu,smoothie, jogurtu, atď.
Veríme, že sme Vás týmto článkom inšpirovali k tomu, aby ste sa svojmu telíčku začali viac venovať a dopriali mu čo najviac superpotravín! Ak máte nejaké svoje tipy a vychytávky, sem s nimi! Veľmi rady sa dozvieme niečo nové!
Peknú nedeľu prajeme!
Katka a Iva